CELEX: 62017CN0342
Language: el
Date: 2017-06-08 00:00:00
Title: Υπόθεση C-342/17: Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Veneto (Ιταλία) στις 8 Ιουνίου 2017 — Memoria Srl, Antonia Dall’Antonia κατά Comune di Padova

18.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 309/26
            
         Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Veneto (Ιταλία) στις 8 Ιουνίου 2017 — Memoria Srl, Antonia Dall’Antonia κατά Comune di Padova
   (Υπόθεση C-342/17)
   (2017/C 309/33)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per il Veneto
   
      Διάδικοι στην υπόθεση της κύριας δίκης
   
   
      Προσφεύγουσες: Memoria Srl, Antonia Dall’Antonia
   
      Καθού: Comune di Padova
   
      Προδικαστικό ερώτημα
   
   Πρέπει τα άρθρα 49 και 56 ΣΛΕΕ να ερμηνευθούν υπό την έννοια ότι αντιτίθενται στην εφαρμογή των ακόλουθων διατάξεων του άρθρου 52 του κανονισμού περί των ταφικών υπηρεσιών του Δήμου της Πάντοβα:
   «Εν ουδεμία περιπτώσει επιτρέπεται στον θεματοφύλακα να αναθέσει σε τρίτον τη φύλαξη της τεφροδόχου. Η απαγόρευση αυτή ισχύει ακόμη και σε περίπτωση αντίθετης βουλήσεως του θανόντος την οποία είχε ρητώς εκφράσει εν ζωή» (παράγραφος 3).
   «Είναι υποχρεωτική η φύλαξη της τεφροδόχου αποκλειστικώς στην κατοικία του θεματοφύλακα […]» (παράγραφος 4).
   «Η φύλαξη τεφροδόχων εν ουδεμία περιπτώσει δύναται να έχει κερδοσκοπικό χαρακτήρα και, ως εκ τούτου, δεν επιτρέπονται οικονομικές δραστηριότητες που έχουν ως αντικείμενο, έστω και μη αποκλειστικό, τη φύλαξη τεφροδόχων για οποιονδήποτε λόγο και για οποιοδήποτε χρονικό διάστημα. Η απαγόρευση αυτή ισχύει ακόμη και σε περίπτωση αντίθετης βουλήσεως του θανόντος την οποία είχε ρητώς εκφράσει εν ζωή» (παράγραφος 10).